**Вписване в регистъра на обектите с обществено предназначение (1552 - уникален идентификатор съгласно регистъра на услугите)**

**ПРАВНО ОСНОВАНИЕ**

чл. 36, ал.3 от Закона за здравето

чл. 4 от Наредба № 9 от 2005 г. за условията и реда за създаване и поддържане на публичен регистър на обектите с обществено предназначение, контролирани от регионалните здравни инспекции

**ОРГАН, КОЙТО ПРЕДОСТАВЯ АДМИНИСТРАТИВНАТА УСЛУГА/ИЗДАВА ИНДИВИДУАЛНИЯ АДМИНИСТРАТИВЕН АКТ**

Директор на Регионална здравна инспекция-Добрич

**ЦЕНТЪР ЗА Административно обслужване (ЦАО), ПРИЕМАЩ ДОКУМЕНТИТЕ И ПРЕДОСТАВЯЩ ИНФОРМАЦИЯ ЗА ХОДА НА ПРЕПИСКАТА**

Дирекция административно-правно финансово и стопанско обслужване

Главен специалист/заместващ служител

Адрес: гр. Добрич, ул. Св. св. Кирил и Методий №57, етаж 1, стая 111

е-mail: rzi-dobrich@mh.government.bg

Телефон: 058/655511

Работно време: всеки ден от 8.30-17.00 без прекъсване

**ПРОЦЕДУРА ПО ПРЕДОСТАВЯНЕ НА АДМИНИСТРАТИВНАТА УСЛУГА**

Предмет:

В регистъра на обектите с обществено предназначение се вписват посочените в таблицата групи обекти:

|  |  |
| --- | --- |
| КОД | Групи обекти с обществено предназначение |
| 0| | Централни водоизточници |
| 02. | Местни водоизточници |
| 03. | Минерални водоизточници |
| 04. | Водоснабдителни обекти, съоръжения за питейно-битово водоснабдяване |
| 05. | Плувни басейни |
| 06. | Плажове и места за къпане |
| 07. | Средства за подслон - вилни и туристически селища |
| 08. | Хотели, мотели и семейни хотели |
| 09. | Къмпинги и туристически хижи - туристически хижи, туристически учебни центрове и туристически спални |
| 10. | Места за настаняване - пансиони, общежития за възрастни, почивни станции, самостоятелни стаи, вили, къщи и бунгала |
| 11. | Спортни обекти - стадиони, спортни зали и игрални площадки |
| 12. | Фитнес- центрове и зали |
| 13. | Театри, киносалони, концертни зали и читалища |
| 14. | Компютърни и интернет зали |
| 15. | Игрални зали |
| 16. | Бръснарски, фризьорски и козметични салони, сауни, солариуми, ателиета за татуировки и поставяне на обици и други подобни изделия на различни части на тялото, СПА и уелнес центрове |
| 17. | Обществени бани и перални |
| 18. | Обществени тоалетни |
| 19. | Обекти за производство на козметични продукти |
| 20. | Обекти за съхраняване и търговия с козметични продукти |
| 21. | (Зал. - ДВ, бр. 14 от 2011 г., в сила от 15.02.2011 г.) |
| 22. | Железопътни гари, летища, пристанища, автогари, метростанции |
| 23. | (Зал. - ДВ, бр. 14 от 2011 г., в сила от 15.02.2011 г.) |
| 24. | Транспортни средства за обществен превоз - влакове, самолети, кораби, автобуси, трамваи, тролеи, метровлакове |
| 25. | Транспортни средства със специално предназначение - санитарни автомобили за превоз на болни |
| 26. | Транспортни средства със специално предназначение - автомобили за превоз на лекарства и консумативи в хуманната медицина |
| 27. | (Зал. - ДВ, бр. 38 от 2011 г., в сила от 17.05.2011 г.) |
| 28. | Транспортни средства със специално предназначение - автомобили за превоз на тленни останки |
| 29. | Детски ясли и градини |
| 30. | Заведения за социални услуги за деца и ученици |
| 31. | Училища и висши училища |
| 32. | Ученически и студентски общежития |
| 33. | Школи - музикални, езикови, спортни, бази за детски и ученически отдих и туризъм и центрове за работа с деца |
| 34. | (Зал. - ДВ, бр. 61 от 2008 г.) |
| 35. | Обекти с източници на йонизиращи лъчения I степен |
| 36. | Обекти с източници на йонизиращи лъчения II степен |
| 37. | Обекти с източници на йонизиращи лъчения III степен |
| 38. | (Зал. - ДВ, бр. 61 от 2008 г.) |
| 39. | (Зал. - ДВ, бр. 61 от 2008 г.) |
| 40. | Селскостопански аптеки |
| 41. | Гробищни паркове |
| 42. | Специализирани институции за предоставяне на социални услуги - домове за деца, домове за възрастни хора с увреждания, социални учебно-професионални центрове, домове за стари хора, приюти и центрове за временно настаняване |
| 43. | Оптики |
| 44. | Здравни кабинети |
| 45. | Обекти, в които се прилагат неконвенционални методи за благоприятно въздействие върху индивидуалното здраве |
| 46. | Обекти с излъчващи съоръжения, които са част от електронна съобщителна мрежа, като: базови и радиорелейни станции, радио- и телевизионни предаватели и ретранслатори, радиолокаторни и навигационни станции и други. |

**Тази процедура НЕ се прилага за следните обекти**:

1. лечебни заведения,
2. предприятия за производство и търговия на едро с лекарства,
3. аптеки,
4. дрогерии,
5. предприятия за производство, съхраняване и търговия с храни,
6. обекти за обществено хранене.

Заявител:

Всяко физическо или юридическо лице, което открива обект с обществено предназначение на територията на област Добрич.

Необходими документи:

* Уведомление за откриване на обект с обществено предназначение по образец съгласно Приложение № 2 към чл. 2, ал. 1 от Наредба № 9 от 21 март 2005 г. за условията и реда за създаване и поддържане на публичен регистър на обектите с обществено предназначение, контролирани от регионалните здравни инспекции
* Уведомление за промяна в данните и обстоятелствата вписани в регистъра на обекти с обществено предназначение, на основание чл. 10 от Наредба № 9 с приложени документи удостоверяващи промяната.
* Уведомление за извършване на дейност от обект с обществено предназначение - транспортно/и средство/а по образец съгласно Приложение № 3 към чл. 3, ал. 1 от Наредба № 9 от 21 март 2005 г. за условията и реда за създаване и поддържане на публичен регистър на обектите с обществено предназначение, контролирани от регионалните здравни инспекции и наличие на следните документи:
* Свидетелство/а за регистрация на транспортно/и средство/а.

Вътрешен ход на процедурата:

Уведомлението за откриване на обект с обществено предназначение с приложените към него документи се подава в Центъра за административно обслужване в РЗИ - Добрич от физически и юридически лица в деня на откриване на обекта, съгласно чл. 36, ал. 1 от Закона за здравето.Уведомлението се завежда в автоматизирана информационна система за документооборот от служител на ЦАО. След резолюции на Директора на РЗИ - Добрич, на директора на дирекция ОЗ и началник отдел ДЗК, преписката се предава за изпълнение на служител в отдел ДЗК.

В срок ***до 30 дни*** от подаване на уведомлението се извършва проверка в обекта, която има за цел да установи спазването на здравните изисквания, определени с наредбите по чл. 34 от Закона за здравето и за наличието на необходимите документи, което се отразява в протокол.

При спазени здравни изисквания обектът се вписва в регистъра.

Вписването в хартиения и електронен регистър се извършва в ***14-дневен срок*** от извършване на проверката на обекта при условие, че са спазени здравните изисквания и са налице документите по чл. 2, ал. 2, съответно по чл. 3, ал. 3 от Наредба № 9. След вписване в регистъра подаденото уведомление с придружаващите го документи и протоколът от проверката се окомплектоват в досие и се предават на определено със заповед длъжностно лице от отдел ДЗК за осигуряване на текущ здравен контрол.

В случай на непълнота на документацията и/или несъответствие със здравните изисквания, установени при проверката, се издава предписание за отстраняването им. В 10- дневен срок от изтичане на срока на предписанието се извършва повторна проверка в обекта. Ако са изпълнени предписаните мероприятия, обектът се вписва в регистъра по гореописания ред.

Когато не са изпълнени предписаните мероприятия, директорът на РЗИ прави мотивиран отказ за вписване, като в ***14-дневен срок*** уведомява писмено лицето подало уведомлението. Мотивираният отказ е в 4 екземпляра - един за заявителя, на който се изпраща с обратна разписка, два за отдел ДЗК и един за ЦАО. Процедурата по вписване в регистъра се прекратява и се издава заповед за спиране експлоатацията на обекта.

При промяна в данните и обстоятелствата, вписани в регистъра, лицата, които упражняват дейността, са длъжни в ***7-дневен срок*** от настъпването им да уведомят Директора на РЗИ - Добрич за това, като представят съответните документи:

а/ Когато промените не се отнасят до извършваната дейност в обекта, в ***7-дневен срок*** настъпилите промени се вписват в регистъра;

б/ Когато настъпилите промени се отнасят до извършваната дейност в обекта, в срок ***до един месец*** от уведомлението се извършва проверка за спазване на здравните изисквания, определени с наредбите по чл. 34 от Закона за здравето, и за наличие на документите, посочени в чл. 2, ал. 2, съответно в чл. 3, ал. 3 от Наредба № 9. В случай, че не се установят нарушения или несъответствия, промените се вписват в регистъра в ***7-дневен срок***. Ако се констатират нарушения или несъответствия се издава предписание за отстраняването им. В ***10-дневен срок*** от изтичане на срока на предписанието се извършва повторна проверка. При изпълнени препоръки се пристъпва към вписване в регистъра, при неизпълнени - директора на РЗИ-Добрич прави мотивиран отказ за вписване и в ***14-дневен срок*** уведомява писмено заявителя. Издава се заповед за спиране дейността на обекта.

Срок за извършване на услугата:

Вписването в регистъра на обекти с обществено предназначение се извършва в 44- дневен срок от подаване на уведомлението в Центъра за административно обслужване на РЗИ - Добрич**.**

Права и задължения на регистрираните лица:

Вписването в Регистъра на обектите с обществено предназначение, дава право на лицето, подало уведомлението в РЗИ, да осъществява в обекта видовете дейности, които са посочени в регистъра.

Всеки, който открие обект с обществено предназначение на територията на област Добрич, е длъжен да уведоми за това РЗИ-Добрич не по-късно от деня на започване на дейността.

При промяна в данните и обстоятелствата, вписани в регистъра, лицата, които упражняват дейността в обекта, са длъжни в 7-дневен срок от настъпването им да уведомят Директора на РЗИ-Добрич за това, като приложат съответния документ, удостоверяващ промяната.

**ОБРАЗЦИ И ФОРМУЛЯРИ**

Уведомление за откриване на обект с обществено предназначение

 

Уведомление за промяна в данните и обстоятелствата вписани в регистъра на обекти с обществено предназначение

 

Уведомление за извършване на дейност от обект с обществено предназначение - транспортно/и средство/а

 

**НАЧИНИ НА ЗАЯВЯВАНЕ НА АДМИНИСТРАТИВНАТА УСЛУГА**

1. В Център за административно обслужване в РЗИ-Добрич (гр. Добрич, ул. Св. Св. Кирил и Методий №57, стая 111, ет. 1), като същото може да се внесе устно, след попълване от длъжностното лице на протокол съгласно образец и се завежда в АИС за документооборот.
2. По електронен път по смисъла на Закона за електронното управление, на електронната поща на РЗИ-Добрич: rzi-dobrich@mh.government.bg.
3. Чрез лицензиран пощенски оператор/куриерска служба – на адрес: 9300 гр. Добрич, ул. Св. св. Кирил и Методий №57 (разходите за доставка са за сметка на заявителя).
4. На профила на Регионална здравна инспекция-Добрич (ЕИК 176031070), регистриран в Информационната [система за сигурно електронно връчване](https://edelivery.egov.bg/) като модул на [Портала на електронното управление](https://egov.bg/wps/portal/egov/nachalo) по смисъла на Закона за електронното управление.

При наличие на несъответствия или непълноти, заявителят се уведомява писмено и се определя срок за отстраняването им.

**ИНФОРМАЦИЯ ЗА ПРЕДОСТАВЯНЕ НА УСЛУГАТА ПО ЕЛЕКТРОНЕН ПЪТ**

Ниво 1: Публикувана е информация в интернет за услугата, която е достъпна за гражданите и фирмите

Ниво 2: едностранна комуникация-предоставяне на информация за услугата и осигурен публичен онлайн достъп до образци на електронни формуляри на адрес: [**http://www.rzi-dobrich.org**](http://www.rzi-dobrich.org)

**СРОК НА ДЕЙСТВИЕ НА ДОКУМЕНТА**

Безсрочен

**ТАКСИ ИЛИ ЦЕНИ, ОСНОВАНИЕ ЗА ТЯХНОТО ОПРЕДЕЛЯНЕ И НАЧИНИТЕ НА ПЛАЩАНЕ**

Не се дължат

**ОРГАНЪТ, ОСЪЩЕСТВЯВАЩ КОНТРОЛ ВЪРХУ ДЕЙНОСТТА НА ОРГАНА ПО ПРЕДОСТАВЯНЕ НА УСЛУГАТА**

Министър на здравеопазването

**РЕДЪТ, ВКЛ. СРОКОВЕТЕ ЗА ОБЖАЛВАНЕ НА ДЕЙСТВИЯТА НА ОРГАНА ПО ПРЕДОСТАВЯНЕ НА УСЛУГАТА**

Редът е определен в АПК, в 14 дневен срок от съобщаването на индивидуалния административен акт

**ЕЛЕКТРОНЕН АДРЕС ЗА ПРЕДЛОЖЕНИЯ ВЪВ ВРЪЗКА С УСЛУГАТА**

**rzi-dobrich@mh.government.bg**

**НАЧИНИ НА ПОЛУЧАВАНЕ НА РЕЗУЛТАТА ОТ УСЛУГАТА**

Резултат от процедурата е публикуване на регистрацията в регистъра на обектите с обществено предназначение на интернет-страницата на РЗИ-Добрич, в раздел „Регистри“.